stanford-oval/wikipedia huggingface dataset:
Näin puhui Zarathustra
Aiheesta muualla

Wikisitaateissa on kokoelma sitaatteja aiheesta .
Nietzsche, Friedrich: Also sprach Zarathustra Gutenberg-projekti (saksaksi)
Ojala, Antti: Dionysos vastaan ristiinnaulittu. Kiiltomato.net 22.6.2015.
Nicola Porpora

Nicola Antonio Porpora
Nicola Antonio Porpora (tai Niccolò Porpora, 17. elokuuta 1686 Napoli – 3. maaliskuuta 1768 Napoli) oli italialainen barokkisäveltäjä sekä sävellyksen- ja laulunopettaja. Hänen oppilaitaan olivat muun muassa kastraattilaulajat Farinelli ja Caffarelli, libretisti Pietro Metastasio sekä säveltäjät Joseph Haydn ja Johann Adolf Hasse. Porpora oli johtavia säveltäjiä 1700-luvun alkupuolen Napolissa ja Venetsiassa, ja toimi 1730-luvulla muutaman vuoden Lontoossa suosittuna oopperasäveltäjänä Giovanni Bononcinin ja Georg Friedrich Händelin ohella.
Elämä ja ura

Kirjakauppiaan poika Nicola Porpora pääsi kymmenvuotiaana Poveri di Gesù Cristo -konservatorioon Napolissa, jossa hänen opettajiaan olivat Gaetano Greco, Matteo Giordano ja Ottavio Campanile. Porporan esikoisooppera Agrippina kantaesitettiin Napolin kuninkaallisessa palatsissa marraskuussa 1708. Napolissa tuotettiin myös oopperat Flavio Anicio Olibrio (1711) ja Basilio, re d’oriente (1713).
Vuosina 1711–1725 Porpora toimi kapellimestarina Hesse-Darmstadtin maakreivi Filipin hovissa. Hän sai mainetta  muun muassa Farinellin, Caffarellin, Antonio Ubertin (lempinimeltään ”Porporino”), Salimbenin ja muiden kastraattien laulunopettajana Napolissa ja Venetsiassa. Myös libretistinä tunnettu Pietro Metastasio oli Porporan oppilaita ja kirjoitti myöhemmin monien tämän oopperoiden libretot.
Vuonna 1718 Porporan ja Domenico Scarlattin yhdessä tekemä ooppera Berenice, regina d’Egitto tuotiin näyttämölle Roomassa. Samana vuonna Porporan ooppera Temistocle kantaesitettiin Wienin hovissa keisarin syntymäpäivänä. Sitä seurasivat Faramondo (Napoli, 1719), Eumene (Rooma, 1721), Adelaide (Rooma, 1723), Semiramide, regina dell’Assiria (Napoli, 1724) ja Didone abbandonata, Porporan ensimmäinen ooppera Metastasion librettoon (Reggio Emilia, 1725).
Vuonna 1726 Porpora asettui Venetsiaan, jossa syntyivät oopperat Meride e Selinunte (Venetsia, 1726), Siroe, re di Persia (Milano, 1726), Semiramide riconosciuta (”Uudelleen tunnistettu Semiramide”, Venetsia, 1729), Mitridate (Rooma, 1730), Tamerlano (Torino, 1730), Poro (Torino, 1731), Germanico in Germania (Rooma, 1732), ja Issipile (Rooma, 1733).
Vuonna 1733 Porpora kutsuttiin Lontooseen tekemään oopperoita Händelin oopperaseurueen kilpailijaksi perustetulle Opera of the Nobility in London -yhdistykselle. Lontoossa tuotettiin Arianna in Nasso (”Ariadne Naxoksella”, 1733), jossa Ariadneen (sopraano) rakastunut Dionysos (altto) pakottaa Theseuksen (alttokastraatti) lähtemään saarelta vaimonsa Antiopeksen (sopraano) kera saadakseen Ariadnen itselleen. Muita Lontoon kauden tuotantoja olivat Enea nel Lazio (1734), Polifemo (1735), Ifigenia in Aulide (1735) ja uudelleen sävelletty Mitridate (1736). Oopperayhdistyksen lopettaessa toimintansa talousvaikeuksiin Porpora palasi manner-Eurooppaan ja toimi Venetsian Ospedale della Pietàn kuoronjohtajana 1742—1746 ja sitten Dresdenissä hovikapellimestarina ja prinsessan laulunopettajana 1747–1751. Sitten Porpora siirtyi Wieniin; siellä hän opetti säveltämistä Joseph Haydnille, joka vastavuoroisesti toimi Porporan säestäjänä ja apulaisena. Vuonna 1758 Porpora palasi Napoliin, jossa kahta vuotta myöhemmin kantaesitettiin hänen viimeiseksi jäänyt näyttämöteoksensa Il trionfo di Camilla (”Camillan riemuvoitto”). Hän kuoli köyhyydessä.
Noin 60 oopperan lisäksi Porporan sävellystuotantoon kuuluu kirkollisia oratorioita ja maallisia kantaatteja sekä kamarimusiikkia.
Aiheesta muualla

Kuvia tai muita tiedostoja aiheesta Nicola Porpora Wikimedia Commonsissa
Nintendo eShop

| Nintendo eShop |
| --- | --- |

Kehittäjä:  Nintendo
Kehityshistoria
Ensijulkaisu:   Nintendo 3DS   6. kesäkuuta 2011     Wii U   18. marraskuuta 2012     Nintendo Switch   3. maaliskuuta 2017     CHN 10. joulukuuta 2019 
Tiedot
Alusta:   Nintendo Switch (aktiivinen)  Nintendo 3DS (lopetettu)  Wii U (lopetettu) 
Aiheesta muualla
Verkkosivusto
Nintendo eShop (jap. ニンテンドーeショップ, Nintendō īShoppu) on Nintendo Networkin ylläpitämä verkkokauppa. Palvelu on saatavilla Nintendo Switchille. Tuki Nintendo 3DS:lle ja Wii U:lle on lopetettu.
eShop julkaistiin Pohjois-Amerikassa 6. kesäkuuta sekä PAL-valtioissa ja Japanissa 7. kesäkuuta 2011 ja se mahdollisti vapautumisen järjestelmän päivityksistä, mikä lisää toiminnallisuutta Nintendo 3DS:n HOME-valikossa. Toisin kuin Nintendo 3DS:n kohdalla, eShop oli saatavilla Wii U:lle jo sen julkaisupäivänä, vaikka järjestelmän päivitystä vaaditaankin, jos eShopia haluaa käyttää. Se on myös moniajosovellus, mikä tarkoittaa, että se on käytettävissä, vaikka peli olisi pyörimässä taustalla HOME-valikon kautta. Tosin tämä ominaisuus on saatavilla vain Wii U:lla.
Nintendo eShop sisältää ladattavia pelejä, sovelluksia sekä tietoa tulevista elokuva- ja pelijulkaisuista.
Tietyissä Latinalaisen Amerikan ja Karibian maissa Nintendo 3DS ja Wii U -laitteiden eShop sulkeutui 31. heinäkuuta 2020. Tämän jälkeen ei pystynyt enää lataamaan ohjelmistoja eikä uudelleenlataamaan tai päivittämään sovelluksia. Wii U- ja 3DS-eShop sulkeutuu länsimaissa maaliskuussa 2023. eShopin sulkemisen myötä loppuu pääsy useisiin Virtual Consolen kautta saataviin peleihin, joita ei ole saatavilla Nintendo Switchin Switch Online -palvelussa.
Tuki Nintendo 3DS:lle ja Wii U:lle päättyi lopullisesti maaliskuussa 2023. Videopelien tutkimisen ja säilömisen kannalta tuen loppuminen aiheuttaa ongelmia, kun arkistot eivät voi tekijänoikeuslain nojalla sallia etäpääsyä kokoelmiinsa.
Käännös suomeksi
Náxos (kaupunki)

| Náxos Νάξος |
| --- | --- |
 Náxoksen linna (Kástro) ja kaupunkia.
 Kunnallisyksikön sijainti
 Náxos
 Koordinaatit: 37°06′08″N, 25°22′34″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Náxos
Kunta:  Náxos ja Pienet Kykladit
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  670201
Pinta-ala:  
 – Kokonaispinta-ala:  429,785 km²
Väkiluku (2011):  12 726
 – Kaupunki­yhdys­kunta:  7 374
 – Kaupunki:  7 070
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Náxos (kreik. Νάξος; myös Naksos) eli Chóra (Χώρα) on Kreikan kaupunki sekä samanniminen Náxoksen ja Pienten Kykladien kunnan kunnallisyksikkö (Δημοτική Ενότητα Νάξου, Dimotikí Enótita Náxou) ja entinen itsenäinen kunta. Se sijaitsee Náxoksen saarella, Náxoksen alueyksikössä Etelä-Egean saarten alueella. Koko kunnallisyksikön väkiluku on 12 726 ja varsinaisen Náxoksen kaupungin väkiluku 7 070 (vuonna 2011). Kaupunki on Náxoksen saaren pääkaupunki sekä Náxoksen ja Pienten Kykladien kunnan kuntakeskus.
Náxoksen kaupunki sijaitsee Náxoksen saaren länsirannikolla luonnonsatamalahden ympärillä. Kaupunki on saaren pääsatama. Kunnallisyksikkö käsittää alueen saaren länsiosasta. Náxoksen lentoasema sijaitsee noin neljä kilometriä kaupungista lounaaseen.
Historia > Antiikki

Náxos, antiikin kontekstissa Naksos, oli saaren keskus jo antiikin aikana ja muodostui kaupunkivaltioksi (polis) 700-luvulla eaa. Se oli arkaaisella kaudella 600- ja 500-luvuilla eaa. koko Kykladien merkittävin ja voimakkain kaupunki. Tunnetuin antiikin aikainen jäänne kaupungissa ovat Apollonin temppelin rauniot, mukaan lukien tunnettu Portára (suuri portti), joka oli alun perin temppelin oviaukko. Rauniot sijaitsevat heti nykyisen kaupungin luoteispuolella. Temppeli rakennettiin vuonna 522 eaa.
Historia > Myöhempi historia

Náxos toimi neljännen ristiretken jälkeen vuonna 1207 syntyneen, venetsialaisten perustaman Naksoksen herttuakunnan pääpaikkana. Venetsialaiset rakennuttivat kaupunkiin Náxoksen linnan (Kástro), josta herttuakuntaa hallittiin 300 vuotta. Nykyisin linna muodostaa kaupungin vanhankaupungin ytimen ja siellä toimii muun muassa Náxoksen arkeologinen museo. Tuolta ajalta kaupungissa on myös katolinen katedraali Vapahtajan temppeliin­tuomisen katedraali sekä ranskalainen koulu. Kaupungin rakennuskanta on yhdistelmä perinteistä kykladista ja venetsialaista tyyliä. Kaupungin nähtävyyksiin kuuluvat edellä mainittujen lisäksi myös kaupungin ortodoksinen katedraalikirkko Elävöittävän lähteen katedraali (Zoodóchou Pigí) sekä sen aukion alla sijaitseva Gróttan arkeologinen kohde ja museo.
Náxos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náxoksen ja Pienten Kykladien kunnaksi yhdessä Donoúsan, Drymalían, Irakleián, Koufonísian ja Schoinoúsan kanssa, jolloin se muuttui uuden kunnan kunnallisyksiköksi.
Kunnallisyksikön osat

Náxoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ágios Arsénios | Agía Ánna | 176 |
| Ágios Arsénios | Ágioi Pántes | 103 |
| Ágios Arsénios | Ágios Arsénios | 717 |
| Ágios Arsénios | Ágios Prokópios | 96 |
| Ágios Arsénios | Máragkas | 73 |
| Ágios Arsénios | Mastorákis | 5 |
| Ágios Arsénios | Stelída | 157 |
| Engarés | Engarés | 178 |
| Galanádo | Galanádo | 455 |
| Galíni | Galíni | 273 |
| Glynádo | Glynádo (Glinádo) | 585 |
| Kinídaros | Akrotíri | 47 |
| Kinídaros | Kinídaros | 341 |
| Mélanes | Ágios Thalélaios | 106 |
| Mélanes | Kourounochóri | 105 |
| Mélanes | Mélanes | 414 |
| Mélanes | Mýloi | 27 |
| Náxos | Agkídia | 299 |
| Náxos | Moní Chrysostómou (luostari) | 5 |
| Náxos | Náxos | 7 070 |
| Potamiá | Áno Potamiá | 127 |
| Potamiá | Káto Potamiá | 99 |
| Potamiá | Mési Potamiá | 59 |
| Sagkrí | Áno Sagkrí | 210 |
| Sagkrí | Kanakári | 49 |
| Sagkrí | Kastráki | 158 |
| Sagkrí | Káto Sagkrí | 27 |
| Sagkrí | Mikrí Vígla (Mikrí Vívla) | 93 |
| Sagkrí | Panagía (saari) | 0 |
| Vívlos | Pláka | 18 |
| Vívlos | Vívlos (Trípodes) | 654 |
Yhteensä: 12 726
Aiheesta muualla

Kuvia tai muita tiedostoja aiheesta Náxoksen kaupunki Wikimedia Commonsissa
Náxoksen Apollonin temppelin portti (Portára).
Oskari Routala

Frans Oskari Routala, vuoteen 1909 Rosenqvist (9. elokuuta 1880 Pori – 1. heinäkuuta 1937 Helsinki) oli suomalainen kemisti ja Teknillisen korkeakoulun professori.
Routalan vanhemmat olivat maanviljelijä Frans Vihtori Rosenqvist ja Maria Elisabet Johansson (Kivi). Hän pääsi ylioppilaaksi 1901 Porin lyseosta ja hän valmistui Karlsruhen teknillisestä korkeakoulusta diplomi-insinööriksi 1905 ja tohtori-insinööriksi 1909. Routalan kemian alan väitöskirjan nimenä oli Über die Bildung der Naphtene im Erdöl. Hän oli joutunut keskeyttämään opintonsa Suomessa poliittisen vainon takia 1900-luvun alun sortovuosina ja pakenemaan maasta veneellä jatkaen sitten opintojaan Saksassa. Routala suoritti 1928 kadettikoulun insinööriupseeritutkinnon. Hän teki opintomatkoja lukuisiin Euroopan maihin.
Routala oli tullihallituksen kemiallisen laboratorion johtajana 1912–19l7 sekä uudelleen 1924–1928. Hän oli välillä Itä-Suomen Kutomo Oy:n kolmantena johtajana 1917–1919 ja Jalostaja Oy:n teknillisenä johtajana 1919–1922. Routalasta tuli 1925 Teknillisen korkeakoulun orgaanisen, erikoisesti puun kemiallisen teknologian v.t. professori ja vuonna 1928 vakinainen professori.
Routala oli Valtion Alkoholiliikkeen johtokunnan jäsenenä 1931–1932, Suomen Kemistien Seuran puheenjohtajana 1928–1929 ja Suomen Kaasupuolustusyhdistyksen johtokunnan puheenjohtajana 1927–1928. Vuosina 1918–1919 hän oli Savonlinnan suojeluskunnan paikallispäällikkönä ja Mikkelin piirlesikunnan jäsenenä. Routala julkaisi kemian ja tavaraopin oppikirjoja sekä useita tieteellisiä tutkielmia analyyttisen, orgaanisen ja puukemian aloilta. Hän oli Teknillisen Aikakauslehden toimituksen jäsenenä vuodesta 1925 alkaen ja Suomen Kemistilehden päätoimittajana vuodesta 1928 alkaen. Routala oli myös Suomen Tiedeakatemian jäsenenä vuodesta 1931 lähtien.
Oskari Routala oli naimisissa vuodesta 1925 Elli Aura Henrikssonin kanssa. Routala kuoli kesällä 1937 lyhyen sairauden jälkeen. Hänet on haudattu Hietaniemen hautausmaalle.
Julkaisuja

Epäorganinen kemia, 1914
Organinen kemia ja tavaraoppi, 1916
Puukemia ja puukemiallinen teollisuus, 1936
OTP Travel

OTP Travel (virallisesti Oulun Taksipalvelut Oy) oli oululainen liikennöitsijä. Siitä tuli osa iisalmelaista Mika K. Niskanan Oy:tä vuonna 2016. OTP Travel liikennöi Oulussa ja lähiympäristössä Oulun joukkoliikennettä. Lisäksi oli Onni-palveluliikennettä, tilausajoja ja vappuna toimiva Wesibussi. Kesäisin OTP liikennöi Potnapekkaa sekä Kaarlea.
Historiaa

Ennen Oulun paikallisliikennettä Oulun Taksipalvelut Oy tunnettiin Oulussa erityisesti takseistaan sekä pienoislinja-autoistaan, joilla hoidettiin merkittävä osa Oulun erityislapsien koulukuljetuksista 2010-luvun alussa. Kilpailutuksien myötä koulukuljetukset alkoivat vähentyä (2016-2022) ja loppuivat käytännössä kokonaan lukuvuonna 2021-2022. Muutamia ”linjoja” jäi vielä ainakin Kempeleessä sekä Limingassa voimaan, mutta Oulun kuljetukset siirtyivät muille toimijoille. Oulun kaupungin koulukuljetukset ja niistä saadut tulot toimivat pitkään OTP:n ”selkärankana” ja mahdollistivat yhtiön kasvattamisen.
Konkurssi

Kesäkuussa 2022 Oulun kaupunki ilmoitti purkavansa liikennöintisopimuksen OTP Travelin kanssa useiden sääntörikkomusten vuoksi, minkä seurauksena se hakeutui konkurssiin.
Yritys hakeutui konkurssiin 21. kesäkuuta 2022 ja toiminta päättyi 5. heinäkuuta 2022.
Aiheesta muualla

Oulun joukkoliikenne
Charity Opara

| Charity Opara-Asonze> Henkilötiedot |
| --- | --- |
Syntynyt: 20. toukokuuta 1972 (ikä 52) Owerri, Nigeria
Yleisurheilija
Pituus:  170 cm
Paino:  60 kg
Laji:  pikajuoksu
Ennätykset:  400 metrin juoksu: 49,29 (1998)
| Mitalit> Maa:   Nigeria.Naisten yleisurheilu. Olympialaiset  | Mitalit> Maa:   Nigeria.Naisten yleisurheilu. Olympialaiset  | Mitalit> Maa:   Nigeria.Naisten yleisurheilu. Olympialaiset  | Maa:   Nigeria> Naisten yleisurheilu. |
| --- | --- | --- | --- |
|  Hopeaa | Atlanta 1996 | 4 × 400 metrin viesti |  |
Charity Opara-Asonze (s. 20. toukokuuta 1972 Owerri) on aktiiviuransa päättänyt nigerialainen pikajuksija ja olympiamitalisti.
Opara edusti Nigeriaa olympialaisissa kaksi kertaa, vuosina 1996 ja 2000. Vuoden 1996 olympialaisissa Atlantassa hän oli mukana pronssia voittaneessa Nigerian pitkän viestin joukkueessa. Vuonna 2000 Sydneyssä Opara selviytyi 400 metrin juoksussa neljännesvälieriin ja oli mukana pitkän viestin joukkueessa, joka sijoittui finaalissa neljänneksi.
400 metrin juoksun ennätyksensä 49,29 Opara juoksi vuonna 1998.
Odottamaton

| ”Odottamaton” Circle |
| --- | --- | --- |

Singlen tiedot
 Äänitetty : Musiikkihuone, Pori, lokakuu 2008
 Julkaistu: 15. tammikuuta 2009
 Formaatti: 7"
 Tyylilaji: krautrock, progressiivinen rock, kokeellinen musiikki
 Levy-yhtiö: Sub Pop
Circlen muut singlet
| ”Vaahto” 2007 | ”Odottamaton” 2009 | ”Mylläri” 2011 |
Odottamaton on vuonna 2009 ilmestynyt Circlen single, joka sisältää kaksi albumeilla julkaisematonta kappaletta. Se on osa amerikkalaisen Sub Pop -levy-yhtiön Sub Pop Singles Club 3.0 -sarjaa, jota julkaistiin kahdentoista singlen verran elokuun 2008 ja lokakuun 2009 välillä. Levyä painettiin yhteensä 1 500 kappaletta ja se jaettiin sarjan tilaajille tammikuun 2009 singlenä.
Muusikot

Janne Westerlund – kitara, laulu
Jussi Lehtisalo – basso
Tomi Leppänen – rummut, syntetisaattori
Mika Rättö – syntetisaattori, laulu
Kappaleet

Odottamaton  – 4.24
Harmaat linnut – 5.38
Norjan piirit

Norjan piirit.
Norjan piirit (norj. distrikt) ovat perinteisiä alueita, joita on epävirallisesti erotettu toisistaan kielen, kulttuurin tai maantieteellisten esteiden perusteella. Ne ovat yleensä suurempia alueita kuin kunnat, mutta pienempiä kuin läänit. Monella piirillä on syvät historialliset juuret.
Neuroosiliitto

| Neuroosiliitto> Tiedot |
| --- | --- |
Toiminnassa:  2007–
Tyylilaji:  punk rock ramopunk
Kotipaikka:  Suomi
Laulukieli:  suomi
Jäsenet:  Jasu Rossi, kitara (laulu)  Juho Hakalax, rummut (laulu)  Otto Lemetyinen, basso (laulu) 
Levy-yhtiö:  Suppolevyt
Infobox OKNimi-testi OK: 
Neuroosiliitto on Äänekoskella 2007 perustettu, vahvasti Ratsialta vaikutteita ottanut punkrock-yhtye. Alkuperäisjäsenet olivat Antti Makkonen (laulu, basso), Jasu Rossi (kitara, laulu) ja Juho Hakalax (laulu, rummut). Antti Makkosen jätettyä yhtyeen, siitä muodostui Rossin ja Hakalaxin duoprojekti, bassossa pyöri useita äänekoskelaisia muusikoita. Tällä hetkellä bassoa bändissä soittaa Otto Lemetyinen ja yhtye on vakiintunut tiukaksi trioksi.
Yhtye julkaisi ensimmäisen omakustannelevynsä Tehdaskaupungin kasvatit vuonna 2009. Levy oli vahvasti DIY-vaikutteinen, kannetkin tehtiin tilausten mukaan kartongista ja paperiliimasta. Vuonna 2013 yhtye julkaisi ensimmäisen virallisen albuminsa "Tehdaskaupunki palaa!", jonka julkaisi yhteistyössä Suppolevyt ja Killer records.
Vuosien saatossa yhtyeelle on keikkoja kertynyt toista sataa.
Jäsenet > 2007-2008

Antti Makkonen, laulu, basso
Jasu Rossi, laulu, kitara
Juho Hakalax, laulu, rummut
Jäsenet > 2008-2009

Jasu Rossi, laulu, kitara
Juho Hakalax, laulu, rummut
Milja Leskinen, basso
Jäsenet > 2009-2010

Jasu Rossi, laulu, kitara
Juho Hakalax, laulu, rummut
Juuso Raatikainen, basso, laulu
Jäsenet > 2010-2012

Jasu Rossi, laulu, kitara
Juho Hakalax, laulu, rummut
Juho Niskanen, basso
Juuso Raatikainen, koskettimet
Otto Lemetyinen, kitara
Jäsenet > 2012-2015

Jasu Rossi, laulu, kitara
Juho Hakalax, laulu, rummut
Otto Lemetyinen, basso
Diskografia > Studioalbumit

Tehdaskaupungin kasvatit (2009)
Tehdaskaupunki palaa! (2013)
Diskografia > EP:t

Meidän vika (2017)
Aiheesta muualla

Äänekosken Kaupunkisanomat
Soundin arvostelu
Nurmivieras

| Nurmivieras |
| --- | --- |

Tieteellinen luokittelu
Kunta::  Kasvit Plantae
Kaari::  Streptophyta
Luokka::  Embryopsida
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Lahko::  Solanales
Heimo::  Kiertokasvit Convolvulaceae
Alaheimo::  Cuscutoideae
Suku::  Vieraat Cuscuta
Laji::  epithymum
Kaksiosainen nimi
 Cuscuta epithymum  (L.) L. 
Synonyymit
 Cuscuta europaea var. epithymum L.  Lepimenes epithymum (L.) Raf. 
Katso myös
   Nurmivieras Wikispeciesissä   Nurmivieras Commonsissa 
Infobox OKVirheellinen NIMI-arvo: 
Nurmivieras eli apilanvieras (Cuscuta epithymum) on lehtivihreätön loiskasvi, joka elää useimmin kanervan (Calluna vulgaris), euroopanpiikkiherneen (Ulex europaeus) ja apiloiden (Trifolium) varsiin kietoutuneena. Se on kotoisin Euroopasta ja Länsi-Aasiasta, mutta se on myös levinnyt ympäri maailmaa.
Nurmivieraan varsi on hento, haarova ja tavallisesti punertava. Kukinnot ovat tavallisesti tiheitä sykeröitä, joiden leveys on enintään yhden senttimetrin. Kukat ovat lyhytperäisiä. Teriössä on viisi siirottavaa liuskaa, jotka ovat jokseenkin valkoisia. Emin vartalot ovat tavallisesti kotaa selvästi pitempiä, niissä on rihmainen, vartalonpaksuinen luotti.
Navrongo-Bolgatangan roomalaiskatolinen hiippakunta

| Navrongo-Bolgatangan roomalaiskatolinen hiippakunta |
| --- | --- |

Seurakuntia:  19
Jäseniä:  360 040
Perustettu:  1956 (Navrongon hiippakunta);  1977 (Navrongo-Bolgatangan hiippakunta)
Piispa:  monsignore Alfred Agyenta
Tuomiokirkko:  Cathedral Basilica of Our Lady of Seven Sorrows
Virallinen sivusto
Navrongo-Bolgatangan roomalaiskatolinen hiippakunta on katolisen kirkon hiippakunta, joka kattaa Navrongon ja Bolgatangan kaupunkien alueet Ghanassa. Se toimii Tamalen roomalaiskatolisen arkkihiippakunnan alaisuudessa. Vuonna 2016 siihen kuului 19 seurakuntaa ja 140 781 jäsentä, mikä tarkoittaa noin 7% hiippakunnan alueen väestöstä. Hiippakunnan piispana on vuodesta 2011 toiminut Alfred Agyenta.
Hiippakunnan pääkirkkona toimii Navrongon katedraali.
Historia

Vuonna 1926 perustettiin Ouagadougoun apostolisen vikariaatin alisuuteen Navrongon apostolinen prefektuuri. Vuonna 1934 siitä tehtiin Navrongon apostolinen vikariaatti, mutta se lakkautettiin 1950 Tamalen hiippakunnan perustamisen vuoksi. 1956 kuitenkin perustettiin Navrongon hiippakunta yhdistämällä osia Tamalen ja Ketan hiippakunnan alueista. 1977 hiippakunan nimi muutettiin Navrongo-Bolgatangan hiippakunnaksi.
Toiminta

Hiippakunnalla oli vuonna 2016 yhteensä 140 781 jäsentä, mikä tarkoitti noin 7% alueen väkiluvusta. Hiippakunta jakaantui tuolloin 19 seurakuntaan ja sen alueella toimi 58 pappia.
Piispat > Navrongon piispat

Gérard Bertrand 1957–1973
Rudolph Akanlu 1973–1977
Piispat > Navrongo-Bolgatangan piispat

Rudolph Akanlu 1973–1994
Lucas Abadamloora 1994–2009
Alfred Agyenta 2011-
Nintendocore

Nintendocore (myös nintendo rock, video rock tai nerdcore) on musiikin tyylilaji, joka yhdistelee modernin rockin aggressiivisia tyylejä chiptune- ja videopelimusiikin kanssa. Nintendocore on kehittynyt hardcore punkista ja metallimusiikista, ja se on ottanut vaikutteita useista musiikin tyylilajeista.
Nintendocore-termin lanseerasi metalcoreyhtye Horse the Band, joka käytti sitä aluksi vitsinä.
Yhtyeitä

An Albatross
Crystal Castles
Hella
Horse the Band
Math the Band
The Megas
Minibosses
The Octopus Project
Rolo Tomassi
Sky Eats Airplane
Nowaki

| Nowaki / 野分 |
| --- | --- |
 Nowaki

Aluksen vaiheet
Rakentaja:  Maizurun laivastontelakka
Kölinlasku:  1939
Laskettu vesille:  17. syyskuuta 1940
Palveluskäyttöön:  28. huhtikuuta 1941
Poistui palveluskäytöstä:  upotettu 26. lokakuuta 1944
Tekniset tiedot
Uppouma:  2 065 t (standardi) 2 529 t (kuormattu)
Pituus:  118,5 m (kokonaispituus) 116,2 m (vesiraja)
Leveys:  10,8 m
Syväys:  3,76 m
Koneteho:  52 000 hv
Nopeus:  35 kn
Miehistöä:  240
Aseistus
Aseistus:  6 × 127 mm/50 type 3 kaksiputkisissa tyypin C torneissa 28 × 25 mm ilmatorjuntatykkiä 4 × 13 mm ilmatorjuntatykkiä 8 × 24" torpedoputkea 36 × syvyyspommia
Nowaki (jap. 野分, nowaki) oli keisarillisen Japanin laivaston Kagerō-luokan hävittäjä toisessa maailmansodassa.
Valmistus

Alus tilattiin Maizurun laivastontelakalta, missä köli laskettiin 1939. Alus laskettiin vesille 17. syyskuuta 1940 ja otettiin palvelukseen 28. huhtikuuta 1941.
Palvelus > 1943

Nowaki suojasi 16.–24. helmikuuta 1943 saattueen Trukilta Saipanin kautta Yokosukaan, jossa alus siirrettiin telakalle varsinaisia korjauksia varten. Komentaja Kaga luovutti 10. huhtikuuta aluksen päällikkyyden kapteeniluutnatti Araki Masaomille, joka luovutti tehtävän 3. heinäkuuta komentaja Kanda Takeolle. Alus lähti 1. elokuuta Yokosukasta Trukille, jonne se saapui 5. elokuuta.
Nowaki suojasi 12. elokuuta – 2. syyskuuta Unyon Trukilta Jokosukaan ja takaisin. Alus suojasi 19. syyskuuta Zuihon Trukilta Eniwetokille laivaston luokse. Se palasi 25. syyskuuta saattotehtävän jälkeen Trukille. Alus suojasi 10.–17. lokakuuta saattueen Trukilta Shanghaihin, josta se suojasi 20. lokakuuta  joukkojenkuljetussaattueen Trukille. Alus pelasti 22. lokakuuta torpedoidulta joukkojenkuljetusalus Awatamarulta 1 000 eloonjäänyttä yhdessä Maikazen kanssa. Saattue saapui 30. lokakuuta Trukille.
Nowaki suojasi 9.–12. marraskuuta joukkojenkuljetussaattueen Trukilta Rabauliin, josta se kuljetti seuraavana päivänä lentokonehenkilöstöä Trukille. Alus saapui määränpäähänsä 15. marraskuuta. Alus suojasi 25. marraskuuta tankkeri Nippon Marua Marshallin saarten alueella, kun Yhdysvaltain joukot hyökkäsivät Tarawalle. Tehtävän päätyttyä alus palasi Trukille 7. joulukuuta.
Nowaki suojasi Kongoa ja Harunaa Trukilta Saseboon, jossa se siirrettiin telakalle. Alukselta poistettiin X-torni, joka korvattiin kahdella kolmiputkisella 25 millimetrin ilmatorjuntatykillä. Komentaja Kanda luovutti 25. joulukuuta aluksen päällikkyyden komentaja Moriya Setsujille.